b'\n_START_ARTICLE_\nApskundimas\n_START_SECTION_\nReformatio in peius\n_START_PARAGRAPH_\nTeis\xc4\x97je paprastai galioja pabloginimo draudimo principas (lot. reformatio in peius). I\xc5\xa1imtis - teismo proceso metu, kai apskund\xc5\xbeiant gali b\xc5\xabti priimamas ir daug labiau nepalankesnis skund\xc5\xbeian\xc4\x8diajam asmeniui sprendimas nei apsk\xc5\xb3stasis.\n_START_SECTION_\nIkiteisminio tyrimo pareig\xc5\xabno proceso veiksm\xc5\xb3 ir nutarim\xc5\xb3 apskundimas\n_START_PARAGRAPH_\nIkiteisminio tyrimo pareig\xc5\xabno proceso veiksmus ir nutarimus proceso dalyviai arba asmenys, kuriems taikytos procesin\xc4\x97s prievartos priemon\xc4\x97s, gali apsk\xc5\xb3sti ikiteismin\xc4\xaf tyrim\xc4\x85 organizuojan\xc4\x8diam ir jam vadovaujan\xc4\x8diam prokurorui. Jei prokuroras atsisako patenkinti skund\xc4\x85, \xc5\xa1is jo nutarimas gali b\xc5\xabti skund\xc5\xbeiamas auk\xc5\xa1tesniajam prokurorui LR BPK 63 straipsnyje nustatyta tvarka (LR BPK 62 str. 1 d.)._NEWLINE_Skundas paduodamas prokurorui tiesiogiai arba per ikiteisminio tyrimo pareig\xc5\xabn\xc4\x85, d\xc4\x97l kurio proceso veiksm\xc5\xb3 ar nutarim\xc5\xb3 skund\xc5\xbeiamasi. Skundai gali b\xc5\xabti tiek ra\xc5\xa1ytiniai, tiek \xc5\xbeodiniai. D\xc4\x97l \xc5\xbeodini\xc5\xb3 skund\xc5\xb3 ikiteisminio tyrimo pareig\xc5\xabnas ar prokuroras sura\xc5\xa1o protokol\xc4\x85. J\xc4\xaf pasira\xc5\xa1o parei\xc5\xa1k\xc4\x97jas ir skund\xc4\x85 pri\xc4\x97m\xc4\x99s ikiteisminio tyrimo pareig\xc5\xabnas ar prokuroras._NEWLINE_Ikiteisminio tyrimo pareig\xc5\xabnas gaut\xc4\x85 skund\xc4\x85 kartu su savo paai\xc5\xa1kinimais privalo per vien\xc4\x85 dien\xc4\x85 nuo skundo gavimo perduoti prokurorui._NEWLINE_Skundo padavimas iki jo i\xc5\xa1sprendimo nesustabdo skund\xc5\xbeiamo veiksmo ar nutarimo vykdymo, i\xc5\xa1skyrus atvejus, jeigu tai padaryti pripa\xc5\xbe\xc4\xafsta esant reikalinga pats ikiteisminio tyrimo pareig\xc5\xabnas arba prokuroras.\n_START_SECTION_\nProkuroro proceso veiksm\xc5\xb3 ir nutarim\xc5\xb3 apskundimas\n_START_PARAGRAPH_\nProkuroro proceso veiksmus ir nutarimus proceso dalyviai arba asmenys, kuriems taikytos procesin\xc4\x97s prievartos priemon\xc4\x97s, gali apsk\xc5\xb3sti auk\xc5\xa1tesniajam prokurorui. Jei auk\xc5\xa1tesnysis prokuroras atsisako patenkinti skund\xc4\x85, \xc5\xa1is jo nutarimas gali b\xc5\xabti skund\xc5\xbeiamas ikiteisminio tyrimo teis\xc4\x97jui (LR BPK 63 str. 1 d.)._NEWLINE_Skundas paduodamas auk\xc5\xa1tesniajam prokurorui tiesiogiai arba per prokuror\xc4\x85, d\xc4\x97l kurio veiksm\xc5\xb3 ar nutarim\xc5\xb3 skund\xc5\xbeiamasi. Skundai gali b\xc5\xabti tiek ra\xc5\xa1ytiniai, tiek \xc5\xbeodiniai. D\xc4\x97l \xc5\xbeodini\xc5\xb3 skund\xc5\xb3 prokuroras sura\xc5\xa1o protokol\xc4\x85. J\xc4\xaf pasira\xc5\xa1o parei\xc5\xa1k\xc4\x97jas ir skund\xc4\x85 pri\xc4\x97m\xc4\x99s prokuroras._NEWLINE_Skundo padavimas iki jo i\xc5\xa1sprendimo nesustabdo skund\xc5\xbeiamo veiksmo ar nutarimo vykdymo, i\xc5\xa1skyrus atvejus, jeigu tai padaryti pripa\xc5\xbe\xc4\xafsta esant reikalinga prokuroras (LR BPK 63 str.).\n_START_SECTION_\nSkundas\n_START_PARAGRAPH_\nProcesinis skundas (apeliacinis, kasacinis skundas), administracinis, konstitucinis skundas.'